open-index/open-wikipedia-markdown huggingface dataset:
Yellowjacket

**Yellowjacket** είναι το όνομα πολλών φανταστικών χαρακτήρων που εμφανίζονται σε βιβλία κόμικ εκδιδόμενων από την Marvel Comics. Οι περισσότερες από αυτές τις εκφάνσεις υπάρχουν στο βασικό σύμπαν της Marvel Comics.

## Χανκ Πυμ
[αριστερά|μικρογραφία|Ο [Ant-Man (χαρακτήρας κόμικ)#Χένρι Πυμ (Henry Pym)|Xανκ Πιμ ως Yellowjacket χαστουκίζει την Τζάνετ βαν Ντάιν στο *Εκδικητές* #213 (Νοέμβριος 1981), σχέδιο από τον Μπομπ Χολ]]
Ο **Δρ. Χένρι "Χανκ" Πυμ **είναι ο πρώτος χαρακτήρας που έλαβε το κωδικό όνομα Yellowjacket στην Marvel Comics. Ήταν επίσης γνωστός και ως Ant-Man, Γιγαντάνθρωπος και Γολιάθ. Ο χαρακτήρας έχει συσχετιστεί με πολλές ομάδες υπερηρώων στο Σύμπαν της Marvel, συμπεριλαμβανομένων και των Εκδικητών και των Υπερασπιστών. Αργότερα παραδίδει τα ηνία και γίνεται μέντορας του Σκοτ Λανγκ ως νέου Ant-Man.

## Ρίτα Ντε Μάρα
Η **Ρίτα Ντε Μάρα** είναι ο δεύτερος χαρακτήρας που έχει το κωδικό όνομα Yellowjacket. Ξεκίνησε ως υπερκακοποιός, μπαίνοντας σε ομάδες όπως οι Άρχοντες του Κακού και οι Φέμιζονς. Η Ντε Μάρα αργότερα έγινε υπερηρωίδα στο μέρος των Εκδικητών και των Φυλάκων του Γαλαξία. Σκοτώθηκε από τον κακοποιό Ιμμόρτους,, μα αναγεννήθηκε στην πλοκή ιστορίας του Πολέμου του Χάους.

## Ντάρεν Κρος
Ο **Ντάρεν Κρος** είναι ο τρίτος χαρακτήρας που χρησιμοποίησε το κωδικό όνομα Yellowjacket, αφού κέρδισε το κοστούμι χάρη στον Egghead και έγινε επίσης υπερκακοποιός.

## Άλλες εκφάνσεις

### Απόλυτη Marvel
Πριν τον Χανκ Πυμ, η πρωτότυπη ενσάρκωση στην Απόλυτη Marvel του Yellowjacket ήταν ο Ultron, ένα ρομπότ σχεδιασμένο να γίνει υπερστρατιώτης. Αργότερα σκοτώνεται, όταν ο Χανκ Πυμ, ως Ant-Man, του ξεριζώνει το κεφάλι. Στο *Ultimatum*, ο Χανκ παίρνει τα ηνία του Yellowjacket, για να επανορθώσει για όσα έκανε η δημιουργία του.&#x5B;*[[Βικιπαίδεια:Παράθεση πηγών|<span title="This citation requires a reference to the specific volume in which the source appears. (October 2015)">volume&nbsp;&#x26;&nbsp;issue&nbsp;needed</span>]]*&#x5D;

## Σε άλλα μέσα

### Τηλεόραση
* Ο Yellowjacket έκανε την πρώτη του εμφάνιση στην σειρά κινουμένων σχεδίων *Εκδικητές: Οι Δυνατότεροι Ήρωες της Γης*, όταν ο Χανκ Πυμ υποφέρει από διαταραχή προσωπικότητας και μετατρέπεται σε έναν αδίστακτο νέο αυτόκλητο τιμωρό.
* Ο Ντάρεν Κρος ως Yellowjacket εμφανίζεται στο τηλεοπτικό *Lego Marvel Super Heroes: Avengers Reassembled*.

### Ταινίες
* Το 2015, στην ταινία του Κινηματογραφικού Σύμπαντος της Marvel *[[Ant-Man (ταινία)|Ant-Man]]*, ο Ντάρεν Κρος (Κόρεϋ Στολ) φτιάχνει τον Κίτρινο Μανδύα, για να πουλήσει στην Ύδρα, αφού φορέσει ο ίδιος το πρωτότυπο.

### Βιντεοπαιχνίδια
* Ο Χανκ Πυμ ως Yellowjacket εμφανίζεται ως αρχηγικός χαρακτήρας στο βιντεοπαιχνίδι *Marvel: Ultimate Alliance 2*, 
* Ο Ντάρεν Κρος ως Yellowjacket εμφανίζεται στο *Marvel: Avengers Alliance*, *Marvel: Contest of Champions* και *Marvel: Future Fight*.

## Παραπομπές


Κατηγορία:Υπερήρωες της Marvel Comics
Κατηγορία:Υπερκακοί της Marvel Comics
Κατηγορία:Χαρακτήρες κόμικς που δημιουργήθηκαν το 1968
Κατηγορία:Χαρακτήρες κόμικς που δημιουργήθηκαν το 1979
Κατηγορία:Χαρακτήρες κόμικς που δημιουργήθηκαν το 1986
Άγιος Νικόλαος Λιβαδειάς

Ο **Άγιος Νικόλαος** είναι οικισμός της Στερεάς Ελλάδας στην Περιφερειακή Ενότητα Βοιωτίας.

## Γενικά
Ο Άγιος Νικόλαος είναι πεδινό χωριό στο νομό Βοιωτίας με υψόμετρο 10 μέτρα και ανήκει στη Δημοτική Ενότητα Λεβαδέων του Δήμου Λεβαδέων του Νομού Βοιωτίας. Βρίσκεται πολύ κοντά στη Λιβαδειά, από την οποία απέχει 4 χιλιόμετρα. Ο πληθυσμός του, σύμφωνα με την απογραφή του 2011, ανέρχεται σε 33 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Βοιωτίας
Κατηγορία:Δήμος Λεβαδέων
Διοργανώσεις Ε.Π.Σ. Αρκαδίας 2015–16

Για την **περίοδο 2015–16**, η Ένωση Ποδοσφαιρικών Σωματείων Αρκαδίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αρκαδίας.

Η πρωταθλήτρια ομάδα της ΕΠΣ Αρκαδίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Αρκαδίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2015–16, η δομή του πρωταθλήματος της Ε.Π.Σ. Αρκαδίας είναι η εξής:

* Α΄ Κατηγορία
* Β΄ Κατηγορία
** 1ος Όμιλος
** 2ος Όμιλος
### Α΄ Κατηγορία
Το πρωτάθλημα διεξάγεται με τη συμμετοχή 13 συλλόγων. Στην κανονική διάρκεια ο Πανθυρεατικός Άστρους και η Δόξα Μεγαλόπολης ισοβάθμησαν και έδωσαν αγώνα κατάταξης στις 23 Απριλίου 2016 στο γήπεδο του Αστέρα Τρίπολης όπου η Δόξα Μεγαλόπολης επικράτησε με 3-1 και κατέκτησε τον τίτλο του πρωταθλητή ΕΠΣ Αρκαδίας για το 2015-16

Ισοβαθμία είχαμε και στη ζώνη του υποβιβασμού (11η-12η θέση) όπου ο Παγγορτυνιακός επικρατούσε του Νικηταρά Δολιανών στα μεταξύ τους ματς και παρέμεινε στην κατηγορία.

*1 Ο Α.Ο. Φαλαισίας αποχώρησε από το πρωτάθλημα
*2 Ο Παγγορτυνιακός υπερτερεί του Νικηταρά Δολιανών στα μεταξύ τους ματς με 2 νίκες

### Β΄ Κατηγορία
Για το 2015-16 , 16 ομάδες συμμετείχαν στη Β΄ κατηγορία, χωρισμένες σε 2 ομίλους των 8. Οι 2 πρώτοι κάθε ομίλου συνεχίζουν στη Β΄ Φάση, ένα μίνι πρωτάθλημα με διπλούς αγώνες μεταξύ των 4 αυτών συλλόγων. Οι 2 πρώτοι θα ανέβουν κατηγορία.
#### 1ος Όμιλος

#### 2ος Όμιλος

#### Β΄ Φάση
Ορχομενός Λεβιδίου και Μαντινειακός κέρδισαν τις 2 θέσεις ανόδου στην Α΄

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Αρκαδίας. Η διοργάνωση ολοκληρώθηκε στις 10 Φεβρουαρίου 2016 με τον τελικό. Το κύπελλο κατέκτησε ο Παναρκαδικός Α.Ο. που αγωνίζεται στη Γ' Εθνική Ερασιτεχνική Κατηγορία.
### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Αρκαδίας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Αικατερίνη Ιβάνοβνα της Ρωσίας

Η **Αικατερίνη Ιβάνοβνα Ρομάνοβ** (20 Οκτωβρίου 1691 - 14 Ιουνίου 1733) ήταν διάδοχος (*τσάρεβνα*) του πατέρα της Ιβάν Ε΄. Ήταν αδελφή της τσαρίνας Άννας Ιβάνοβνας και γιαγιά του τσάρου Ιβάν ΣΤ΄ της Ρωσίας.

## Η ζωή της
Μητέρα της ήταν η Πρασκόβια Σαλτύκοβα. Η Αικατερίνη γεννήθηκε στη Μόσχα και ανάδοχός της ήταν ο θείος της Πέτρος Α΄ της Ρωσίας (ο Μέγας). Δύο αδελφές που είχαν γεννηθεί ενωρίτερα από αυτήν, απεβίωσαν 3 και 1 ετών, ενώ μετά από αυτήν γεννήθηκε η Άννα της Ρωσίας και η Πρασκόβια. Μικρή ζούσε στο Ισμαΰλοβο, όπου οι τρεις αδελφές σπούδασαν κατά τον δυτικό τρόπο: Γερμανικά, Γαλλικά, χορό και εθιμοτυπία με ξένους δασκάλους. Το 1708 οι οικογένεια μετακινήθηκε στην Αγία Πετρούπολη. Ήταν ικανή, με μαύρα μαλλιά, χαριτωμένη και πολύ κοινωνική. Το 1716 ο θείος της Πέτρος Α΄ την πάντρεψε με τον Κάρολο-Λεοπόλδο δούκα του Μεκλεμβούργου-Σβερίν. Ο θείος της ήθελε τη συμμαχία τού δούκα εναντίον της Σουηδίας και χρειαζόταν το Μεκλεμβούργο για τον ελλιμενισμό του στόλου του. Το γαμήλιο συμβόλαιο εξασφάλιζε στην Αικατερίνη τη διατήρηση της ορθόδοξης πίστη της και ετήσια πρόσοδο 6000 ταλήρων, ενώ ο Πέτρος Α΄ υποχρεούτο να συνδράμει τον δούκα στην κατάληψη του Βίσμαρ. Το 1718 γεννήθηκε η κόρη τους Ελισάβετ-Αικατερίνη-Χριστίνα. Επειδή ο Λεοπόλδος συχνά πρόσβαλε την Αικατερίνη, εκείνη το 1722 τον άφησε και επέστρεψε στη Ρωσία με την κόρη τους χωρίς να τον ξανασυναντήσει.
To 1730 απεβίωσε ο εγγονός του Πέτρου Α΄, Πέτρος Β΄ της Ρωσίας και το Ανώτατο Συμβούλιο της Επικράτειας αποφάσισε για διάδοχο μια κόρη τού Ιβάν Ε΄ της Ρωσίας, αδελφού του Πέτρου Α΄. Επειδή η διάδοχος (τσάρεβνα) Αικατερίνη είχε χαρακτήρα ανεξάρτητο και ιδιότροπο, επελέγη η νεότερη αδελφή της Άννα Ιβάνοβνα ως πιο υπάκουη. Όταν έπειτα από λίγο αξιωματικοί της φρουράς έδωσαν μία αναφορά στην Άννα για ελαφρύτερη διακυβέρνηση, η Αικατερίνη την παρότρυνε να την υπογράψει. Η Αικατερίνη διατηρούσε ένα θέατρο με ηθοποιούς δουλοπάροικους. Η συμβίωσή της με έναν πρίγκιπα, αξιωματικό του ναυτικού, προκάλεσε την εξορία της στα Ουράλια. Το 1733 βαπτίσθηκε Ορθόδοξη η κόρη της με το όνομα Άννα, για να έχει δικαίωμα διαδοχής στο θρόνο της Ρωσίας. Απεβίωσε το ίδιο έτος και τάφηκε στη Μονή Αλεξάνδρου Νέφσκυ, δίπλα στη μητέρα της. Την Άννα της Ρωσίας διαδέχθηκε ο εγγονός της Αικατερίνης Ιβάν ΣΤ΄ της Ρωσίας.

## Οικογένεια
Παντρεύτηκε το 1716 τον Κάρολο-Λεοπόλδο δούκα του Μεκλεμβούργου-Σβερίν και είχε τέκνο:
* Άννα Λεοπόλδοβνα 1718-1746, παντρεύτηκε τον Αντώνιο-Ούλριχ των Γουέλφων δούκα του Μπράουνσβαϊγκ-Βόλφενμπυτελ. Μεταξύ άλλων είχε τέκνο:
** Ιβάν ΣΤ΄ Αυτοκράτορας της Ρωσίας.

## Παραπομπές
*Ekaterina Ivanovna Romanova in: Genealogy Database by Herbert Stoyan.
*И. В Курукин. Бирон (ЖЗЛ). Молодая гвардия, 2006, p.&nbsp;215.

Κατηγορία:Οίκος Ρομάνοφ
Ανατομία ενός εγκλήματος

Ο τίτλος **Ανατομία ενός εγκλήματος** μπορεί να αναφέρεται σε κάποιο από τα παρακάτω.

* *[[Ανατομία ενός εγκλήματος (ταινία, 1959)]]*
* *[[Ανατομία ενός εγκλήματος (ελληνική σειρά)]]*
Σιντζάρ

Η πόλη **Σιντζάρ** (στα αραβικά: **سنجار**‎, **Sinjar**, στα κουρδικά: **Şengal/Şingal/Şingar/شنگار شن**) (παλαιότερα αναφερόταν και ως **Σαντζάρ (Sanjár)**), βρίσκεται στο βόρειο Ιράκ, είναι η πρωτεύουσα της επαρχίας Σιντζάρ και ανήκει στο κυβερνείο της Νινευή.

Είναι χτισμένη σε υψόμετρο 522 μ. και το 2013 είχε 88.023 κατοίκους, κυρίως Κούρδους Γιαζίντι αλλά και Μουσουλμάνους Σινγκαλί (Shingali Muslim), Άραβες και Ασσύριους. Κοντά στην πόλη είναι το όρος Σιντζάρ στην ψηλότερη κορυφή του οποίου βρίσκεται ναός των Γιαζίντι. Στον Χάρτη του Πόιτινγκερ, στην περιοχή όπου είναι σήμερα η πόλη Σιντζάρ, αναφέρεται η οχυρωμένη τοποθεσία Σίγγαρα. Αργότερα οι Άραβες θεωρούσαν το Σιντζάρ τμήμα της επαρχίας Ντιγιάρ Ραμπί’α, όπου κατοικούσε η φυλή Ραμπία.

## Κατάληψη από ISIS
Στις 3 Αυγούστου του 2014 το Σιντζάρ καταλήφθηκε από το Ισλαμικό Κράτος, οι μαχητές του οποίου τις επόμενες ημέρες, σύμφωνα με αναφορά του Ο.Η.Ε, δολοφόνησαν 5.000 άνδρες Γιαζίντι και πήραν γυναίκες Γιαζίντι ως σκλάβες.   Τη νύχτα της 20ης Δεκεμβρίου 2014 Κούρδοι μαχητές προσπάθησαν να ανακαταλάβουν την πόλη χωρίς όμως επιτυχία. Τελικά σχεδόν ένα χρόνο αργότερα, στις 13 Νοεμβρίου 2015, οι κουρδικές δυνάμεις ανακατέλαβαν το Σιντζάρ. Μετά την νίκη των Κούρδων και την εκδίωξη των μαχητών του Ισλαμικού Κράτους από την πόλη και την περιοχή, ανατολικά του Σιντζάρ βρέθηκε ομαδικός τάφος με τις σωρούς 78 γυναικών Γιαζίντι. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Αλέκα Κανελλίδου

Η **Αλέκα Κανελλίδου** (Αθήνα, 29 Ιανουαρίου 1946) είναι Ελληνίδα τραγουδίστρια.

## Βιογραφία
Γεννήθηκε στην Πλάκα και μεγάλωσε σε οικογένεια μουσικών. Είναι κόρη του βιολιστή Γιάννη Κανελλίδη.

Στα 17 της χρόνια, ενώ ήταν ακόμη μαθήτρια, αποφάσισε να ασχοληθεί επαγγελματικά με το τραγούδι. Λόγω της αγάπης της για την τζαζ ασχολήθηκε κυρίως με το ξένο ρεπερτόριο.

Έγινε γνωστή από το τραγούδι «Crazy Girl» στη ταινία του Γιάννη Δαλιανίδη *[[Οι θαλασσιές οι χάντρες]]* (1967), όπου ντουμπλάρει την Ζωή Λάσκαρη.

Το 1974 η Κανελλίδου διακρίθηκε στο Φεστιβάλ Τραγουδιού Θεσσαλονίκης με το Βραβείο Ερμηνείας, ερμηνεύοντας το τραγούδι «Άσε με να φύγω», μία από τις μεγαλύτερες επιτυχίες της. Είχε συμμετάσχει στο Φεστιβάλ άλλες τρεις φορές το 1966, το 1968, το 1972.

Η επιτυχία του τραγουδιού την έκανε ευρύτερα γνωστή. Εμφανίστηκε δίπλα σε γνωστούς καλλιτέχνες ενώ ήταν παραγωγική και δισκογραφικά. Τραγούδια της έγραψαν σημαντικοί συνθέτες και στιχουργοί με κυριότερη τη Νινή Ζαχά το όνομα της οποίας συνδέθηκε με αυτό της Κανελλίδου. Τα εμπορικότερα άλμπουμ της παραμένουν το "Για λίγους" (1979) και το "Νύχτα είναι θα περάσει" (1985) με τις συνολικές πωλήσεις τους να ξεπερνούν τα 100.000 αντίτυπα.

## Δισκογραφία
* 12 ερωτικές στιγμές (1974)
*Η Αλέκα Κανελλίδου τραγουδά Γιάννη Σπανό (1976)
*Έλα στο σήμερα (1977)
* Για λίγους (1979)
* Εμπιστευτικά (1980)
* Αν ξαναγεννιόμουν (1981)
* Αναμνήσεις (1982)
* Αν θα σ' αγαπήσω (1983)
* Μια φωνή (1984)
* Νύχτα είναι θα περάσει (1985)
* Σαπφώ (1987)
* Μικρές επαναστάσεις (1988)
* Πρόσωπο με πρόσωπο (1989)
* Φταίμε (1991)
* Δίδυμα φεγγάρια (1993)
* Απόψε που χωρίζουμε (1995)
* Back to jazz (2000)
* Άργησες (2002)
* Μάθε να αγαπάς και τα ξαναλέμε (2008)

## Παραπομπές


Κατηγορία:Ελληνίδες τραγουδίστριες
Ζερμαίν Γουόκερ

Ο **Ζερμαίν Γουόκερ** (5 Απριλίου 1977 - 11 Δεκεμβρίου 2024) ήταν πρώην επαγγελματίας καλαθοσφαιριστής. Είχε ύψος 1,98 μέτρα και αγωνιζόταν στη θέση του σμολ φόργουορντ. Τελευταίος σταθμός της καριέρας του ήταν η μεξικάνικη Λετσουγκουέρος.

## Καριέρα
Ο Γουόκερ φοίτησε για έναν χρόνο στο πανεπιστήμιο του Μαϊάμι τη σεζόν 1996-97 και υπέγραψε στην ιταλική Καζέρτα το καλοκαίρι του 1997. Στη συνέχεια αγωνίστηκε σε ομάδες του IBA και του CBA, ενώ τα δικαιώματα του ανήκαν αρχικά στους Τορόντο Ράπτορς και τους Μαϊάμι Χιτ το 1999, ενώ το 2002 ανήκε στους Ορλάντο Μάτζικ, χωρίς να αγωνιστεί ποτέ στο ΝΒΑ.

Το 2000 υπέγραψε στην ισραηλινή Ελιτζούρ Ασκελόν, ενώ το 2002 μεταγράφηκε στην FedEx Express από τις Φιλιππίνες. Αφού επέστρεψε στις Ηνωμένες Πολιτείες και το NBDL, αγωνίστηκε στη Βενεζουέλα, όπου επέστρεψε αρκετές φορές στην πολύχρονη καριέρα του, φορώντας τη φανέλα των Μαρίνος ντε Ανζατέγκουι, Μαρίνος ντε Οριέντε και Γκουάρος.

Το 2004, συμφώνησε με την ομάδα του Άρη Θεσσαλονίκης, στην οποία αγωνίστηκε σε μόλις τέσσερις αγώνες του ελληνικού πρωταθλήματος με μέσο όρο 8,5 πόντων και 2,3 ριμπάουντ.

Τη σεζόν 2005-06, φόρεσε τη φανέλα της BCM Γκρέιβλαϊνς από τη Γαλλία, με την οποία έπαιξε στο Eurocup του 2006. Συνέχισε την καριέρα του στη Λατινική Αμερική, παίζοντας στη Βενεζουέλα, το Μεξικό και την Κολομβία μέχρι το 2012, όταν και αποσύρθηκε από την ενεργό δράση σε ηλικία 35 ετών.

Απεβίωσε στις 11 Δεκεμβρίου 2024, σε ηλικία 47 ετών.

## Παραπομπές


## Πηγές
* Jermaine Walker Player Profile, Miami (FL), NCAA Stats - RealGM
* Jermaine Walker D-League Stats | Basketball-Reference.com
* Jermaine Walker Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Γκραβλίν
Κατηγορία:Καλαθοσφαιριστές Κολόμπους Ρίβερντραγκονς
Κατηγορία:Καλαθοσφαιριστές Χάντσβιλ Φλάιτ
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές κολομβιανών συλλόγων
Κατηγορία:Καλαθοσφαιριστές μεξικανικών συλλόγων
Κεντρική Κατηγορία (MLS)

Η **Κεντρική Κατηγορία** (αγγλικά: *Central Division*) της MLS αποτελούσε μία από τις τρεις κατηγορίες της Μέιτζορ Λιγκ Σόκερ, τις περιόδους 2000 και 2001.

## Συνθέσεις Κατηγορίας
### 2000–2001
#### Η σύνθεση για το 2000-2001
* Σικάγο Φάιαρ
* Κολούμπους Κρου
* Ντάλας Μπερν
* Τάμπα Μπέι Μιούτινι

#### Αλλαγές από το 1999
* Δημιουργήθηκε η νέα Κεντρική Κατηγορία
* Οι ομάδες Σικάγο Φάιαρ και Ντάλας Μπερν μετακινήθηκαν από τη Δυτική Περιφέρεια (που έγινε Δυτική Κατηγορία)
* Οι ομάδες Κολούμπους Κρου και Τάμπα Μπέι Μιούτινι μετακινήθηκαν από την Ανατολική Περιφέρεια (που έγινε Ανατολική Κατηγορία)

### Μετά το 2001
* Οι ομάδες Μαϊάμι Φιούζιον και Τάμπα Μπέι Μιούτινι ανέστειλαν τη λειτουργία τους, με αποτέλεσμα τη διάλυση της Κεντρικής Κατηγορίας
* Οι ομάδες Σικάγο Φάιαρ και Κολούμπους Κρου μετακινήθηκαν στην Ανατολική Κατηγορία (πλέον Ανατολική Περιφέρεια)
* Η ομάδα Ντάλας Μπερν μετακινήθηκε στη Δυτική Κατηγορία (πλέον Δυτική Περιφέρεια)

## Πρωταθλήτριες Κεντρικής Κατηγορίας ανά έτος
* 2000: Σικάγο Φάιαρ
* 2001: Σικάγο Φάιαρ†

† - Η Σικάγο Φάιαρ δηλώθηκε ως νικήτρια της Κεντρικής Κατηγορίας το 2001, έπειτα από τις επιθέσεις της 11ης Σεπτεμβρίου, οι οποίες προκάλεσαν την ακύρωση του υπόλοιπου της κανονικής περιόδου. Τα πλέιοφς ξεκίνησαν στις 20 Σεπτεμβρίου.

## Παραπομπές


## Εξωτερικοί σύνδεσμοι
* MLS History , στην επίσημη ιστοσελίδα της MLS

Κατηγορία:Μέιτζορ Λιγκ Σόκερ
Νεβένα Κόκανοβα

Η **Νεβένα Κόκανοβα** (βουλγαρικά: *Невена Коканова*, 12 Δεκεμβρίου 1938 - 3 Ιουνίου 2000) ήταν Βουλγάρα ηθοποιός, κυρίως του κινηματογράφου. Είναι γνωστή ως «Η πρώτη κυρία του Βουλγαρικού Κινηματογράφου». Η Κόκανοβα είχε αριστοκρατική καταγωγή από τη μητέρα της, η οποία γεννήθηκε στην Αυστρία, ενώ ο πατέρας της υπήρξε πολιτικός κρατούμενος. Η ίδια γεννημένη στη Ντούπνιτσα, ξεκίνησε την καριέρα της από την ηλικία των 18 στο Θέατρο Γιάμπολ, στο Γιάμπολ, ενώ έκανε τον πιο γνωστό κινηματογραφικό της ρόλο της, ως Λίσα, στην ταινία *[[Ο κλέφτης των ροδάκινων]]*, στο 1964. Το 1975, υπήρξε μέλος της κριτικής επιτροπής του 9ου Φεστιβάλ Κινηματογράφου Μόσχας. Επίσης, το 1980, σκηνοθέτησε μαζί με τον Λιούμπομιρ Σαρλάτζιενφ, την ταινία *Τρία Θανάσιμα Αμαρτήματα*.Ο σκηνοθέτης Λιουμπομίρ Σάρλαντζιεβ ήταν και ο σύζυγός της. Αυτή ήταν αναγκασμένη να τελειώσει αυτή την ταινία σαν σκηνοθέτης και ηθοποιός, λόγω του θανάτου του άντρα της.

## Παραπομπές


Κατηγορία:Βούλγαροι ηθοποιοί
Κατηγορία:Βούλγαροι σκηνοθέτες κινηματογράφου
Στογιάνκα Μουτάφοβα

Η **Στογιάνα-Μαρία Μουτάφοβα** (βουλγαρικά: *Стояна Мутафова*, 2 Φεβρουαρίου 1922 - 2019) ήταν Βουλγάρα ηθοποιός του κινηματογράφου και του θεάτρου. Γεννημένη στη Σόφια, σπούδασε Κλασσική Φιλολογία στο Πανεπιστήμιο της Σόφιας. Αργότερα, σπούδασε υποκριτική στη Βουλγαρία και στην Πράγα. Μεταξύ το 1949 και το 1956, συμμετείχε σε πολλές παραστάσεις του θεάτρου Ιβάν Βαζόφ. Κατόπιν, συνδημιούργησε δικό της θέατρο, το *Αλέκο Κονσταντίνοφ*, στο οποίο πρωταγωνίστησε σε πολλές παραστάσεις έως και το 1991. Από το 1956 ήδη είχε αρχίσει και την κινηματογραφική της καριέρα, με την ταινία *[[Tochka parva]]*. Μία από τις πιο πρόσφατες ερμηνείες της στο θέατρο, έγινε στο έργο *Οι αστροναύτες*, μαζί με τον Γκεόργκι Καλογιάντσεφ. Ενώ μία από τις πιο πρόσφατες ερμηνείες της στον κινηματογράφο έγινε στην ταινία *Ako nyakoy te obicha*, το 2010. Τέλος, από το 2011, συμμετέχει στη κωμική - δραματική τηλεοπτική σειρά *Stolichani v poveche*.

## Παραπομπές


Κατηγορία:Βούλγαροι ηθοποιοί
Τζόλυον Πάλμερ

Ο **Τζόλυον Πάλμερ**(γεν στο Χόρσαμ του Ηνωμένου Βασιλείου στις 20 Ιανουαρίου του 1991)
είναι Βρετανός οδηγός αγώνων, ο οποίος τη χρονιά που διανύουμε αγωνίζεται στη Φόρμουλα 1 με τη Ρενό.

## Σύντομο Βιογραφικό
Γεννήθηκε στο Χόρσαμ και είναι γιος του παλαίμαχου οδηγού της Φόρμουλα 1 και βασικό ιδιοκτήτη πίστας
στο Ηνωμένο Βασίλειο Τζόναθαν Πάλμερ. Το 2015 εργάστηκε
στην ομάδα Λότους, η οποία στο τέλος του έτους πουλήθηκε πίσω στη Γαλλική αυτοκινητοβιομηχανία Ρενό 
και πλέον λέγεται **Ρενό Σπορ Φόρμουλα 1**, ως οδηγός δοκιμων και τη χρονιά που διανύουμε πήρε τη θέση 
του Ρομαίν Γκροζάν. Ο έταιρος οδηγός της ομάδας είναι ο Δανός Κέβιν Μάγκνουσεν ο οποίος αντικατέστησε
τον Παστόρ Μαλδονάδο. Ο Πάλμερ μορφώθηκε στο Κολλέγιο του Κράνλεϊ και στο Πανεπιστήμιο του Νότιγχαμ.
Το 2014 αναδείχτηκε Πρωταθλητής στο GP2 με την ομάδα Ρενό Σπορτ.

## Παραπομπές


Κατηγορία:Βρετανοί οδηγοί της Φόρμουλα 1
Μουχτάρης

Ο **μουχτάρης** (τουρκικά: *muhtar*) είναι τοπικός άρχοντας ενός μαχαλά ή χωριού. Η περιοχή δικαιοδοσίας του ονομάζεται *μουχταρλίκι* (τουρκικά: *muhtarlık*). Ο όρος συναντάται σε ορισμένες αραβικές χώρες, την Τουρκία και την Κύπρο στην οποία χρησιμοποιούνταν επίσημα έως το 1930 και πλέον τείνει προς αντικατάσταση και σε ανεπίσημο επίπεδο με τον αντίστοιχο όρο *κοινοτάρχης*. Εκλέγεται συνήθως από το λαό. Σήμερα έχει τις εξουσίες δημοτικού υπαλλήλου.

Στην Οθωμανική Αυτοκρατορία, η θέση του *μουχτάρη* καθιερώθηκε το 1864. Σε χωριά όπου ζούσαν πολλές φυλές, μπορούσαν να υπάρχουν αρκετοί μουχτάρηδες οι οποίοι είτε εκλέγονταν είτε διορίζονται από τις αρχές. Κατά τη διάρκεια της βρετανικής εντολής στην Παλαιστίνη, στην περιοχή αυτή καταργήθηκε το καθεστώς του *μουχτάρη*, αλλά ακόμη και σήμερα σε ορισμένα χωριά θεωρείται ο επικεφαλής της κοινότητας.

## Δείτε ακόμη
*Μουχτάρης (Κύπρος)

## Παραπομπές


Κατηγορία:Δημόσια Διοίκηση
Κατηγορία:Τουρκικοί τίτλοι
Κατηγορία:Τουρκικές λέξεις και φράσεις
Μαρίκα Τζιραλίδου

Η **Μαρίκα Τζιραλίδου** (Νέα Φιλαδέλφεια, 1943 - 4 Απριλίου 2005) ήταν Ελληνίδα ηθοποιός. 

## Βιογραφία
Υπήρξε σπουδαστής στη Δραματική Σχολή του Πέλου και της Αλέκας Κατσέλη. Η σταδιοδρομία της στο θέατρο ξεκίνησε στα 23 της χρόνια και διήρκεσε συνολικά 36 χρόνια, ως το 2003. 

Συνεργάστηκε με τους περισσότερους από τους καταξιωμένους Eλληνες σκηνοθέτες και συγγραφείς ερμηνεύοντας πρωταγωνιστικούς ρόλους ενός ευρύτατα γνωστού και ξένου ρεπερτορίου. Συνεργάστηκε σε ταινίες και σίριαλ των Π. Bούλγαρη, K. Aριστόπουλου, Π. Kοκκινόπουλου, B. Bαφέα, M. Kαραμαγκιόλη, T. Ψαρά, Γ. Σμαραγδή, Δ. Σοφιανόπουλου, T. Mαρκετάκη, T. Παπαγιαννίδη, Φρ. Λιάππα και άλλων.

Πέθανε από καρκίνο και κηδεύτηκε στο νεκροταφείο του Κόκκινου Μύλου.

## Συνεργασίες
Συνεργάστηκε επίσης με το θίασο του Φαίδωνα Γεωργίτση και της Μπέτυς Αρβανίτη, του Κώστα Καζάκου και της Τζένης Καρέζη («Διαμάντια και μπλουζ»), με την Εταιρεία Θεάτρου «Πράξη» στον «Μανδραγόρα», στις «Εκκλησιάζουσες» με τον Σ. Χατζάκη, κ.ά. Στο θέατρο του Γ. Αρμένη εκτός από τον «Θείο Βάνια» όπου ερμήνευσε τη Μαρία Βασίλιεβνα, τελευταίο της ρόλο, συνεργάστηκε στα «Κομμάτια και θρύψαλα» του Γιώργου Σκούρτη, στην «Κασέτα» της Λούλας Αναγνωστάκη, κ.ά. Δούλεψε ακόμη με τους σημαντικότερους Έλληνες σκηνοθέτες και συγγραφείς, μεταξύ των οποίων οι: Λ. Τριβιζάς, Σπ. Ευαγγελάτος, Γ. Χουβαρδάς, B. Παπαβασιλείου, I. Καμπανέλλης, Π. Μάτεσις, κ.ά.

Στον χώρο του κινηματογράφου και της τηλεόρασης εργάστηκε με τους: Π. Βούλγαρη, K. Αριστόπουλο, Π. Κοκκινόπουλο, B. Βαφέα, M. Καραμαγγιώλη, T. Ψαρρά, T. Μαρκετάκη, T. Παπαγιαννίδη, Φρ. Λιάπα κ.ά.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Ιωάννης Μαλαχίας

Ο **Ιωάννης Μαλαχίας** (Ξυλοσύρτης Ικαρίας, 1880 - Άγιος Κήρυκος, 1958) ήταν Έλληνας ιατρός από την Ικαρία ο οποίος υπήρξε ο ηγέτης της Ικαριακής εξέγερσης έναντι της Οθωμανικής αυτοκρατορίας, και ο πρόεδρος της Ελευθέρας Πολιτείας της Ικαρίας. 

## Βιογραφία
[link=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Statue_of_Ioannis_Malahias_in_Agios_Kirikos,_Ikaria_-_Greece.jpg|thumb|Άγαλμα του Μαλαχία στον [Άγιος Κήρυκος Ικαρίας|Άγιο Κήρυκο.]]
Γεννήθηκε στο χωριό Ξυλοσύρτης του δήμου Αγίου Κηρύκου και με την ενηλικίωση του σπούδασε ιατρική στην Αθήνα και στο Παρίσι. Κατά την παραμονή του στην Αθήνα ήρθε σε γνωριμία με τον Ελευθέριο Βενιζέλο και συμμερίστηκε το όραμα της Μεγάλης Ιδέας. Επιστρέφοντας στην Ικαρία, η οποία τελούσε υπό Οθωμανική διοίκηση, κατάφερε να αποκτήσει το αξίωμα του Μουχτάρη -αντιπροσώπου- των κατοίκων. Διατηρούσε επικοινωνίες με τις οθωμανικές αρχές σχετικά με την παραγωγή και οικονομία του νησιού, ιδιαίτερα τα καπνά ζητώντας να αρθούν οι περιορισμοί στην καλλιέργεια τους, έως ότου το 1911 καταργήθηκε ο θεσμός του Μουχτάρη σε όλη την αυτοκρατορία.

Μετά την κατάκτηση των Δωδεκανήσων από την Ιταλία κατά τη διάρκεια του Ιταλοτουρκικού πολέμου, ο Μαλαχίας ξεκίνησε ετοιμασίες για την εξέγερση των Ικαριωτών εναντίον της Οθωμανικής φρουράς στο νησί, και παράλληλα βρισκόταν σε επικοινωνία με τον Θεμιστοκλή Σοφούλη σχετικά με τις κινήσεις της Ελλάδας, ενώ στο νησί έφτασε και ο Κωνσταντίνος Μυριανθόπουλος ως απεσταλμένος του ελληνικού υπουργείου εξωτερικών. Συνελήφθη στις 9 Ιουλίου, την ημέρα όπου προγραμματίζονταν να ξεκινήσει η εξέγερση, ωστόσο η εξέγερση ξεκίνησε και 8 ημέρες αργότερα ο Μαλαχίας απελευθερώθηκε από τους επαναστάτες, ανάμεσα στους οποίους συμμετείχαν και μη Ικαριώτες, όπως ο Μακεδονομάχος Ευάγγελος Κουκουδέας. Με την κατάλυση της φρουράς, και τη μη αποστολή ενισχύσεων από τους Οθωμανούς, ιδρύθηκε η Ελεύθερη Πολιτεία Ικαρίας στις 17 Ιουλίου του 1912 με τον Μαλαχία ως τον πρόεδρο του 9-μελούς συμβουλίου της εθνοσυνέλευσης και πρόεδρο της Πολιτείας. 

Μετά την πάροδο 5 μηνών, η Ικαρία έγινε μέρος του κράτους της Ελλάδας. Ο Μαλαχίας συνέχισε να ζει στον Άγιο Κήρυκο όπου διεύθυνε το τοπικό νοσοκομείο. Μετά τον Β´ παγκόσμιο πόλεμο, υπήρξε ο αντιπρόσωπος της Ικαρίας στον νομό Σάμου.

## Παραπομπές


## Σχετική βιβλιογραφία
* Anthony J. Papalas: *Rebels and Radicals. Icaria 1600–2000.* Bolchazy-Carducci, Wauconda IL 2005, ISBN 0-86516-606-4, S. 96 ff.
* Ioannis Zelepos: *Die Insel Ikaria vom Juli bis November 1912: Der Aufstand gegen die osmanische Herrschaft und der „Freistaat Ikaria“ bis zur Vereinigung mit Griechenland.* In: Ioannis Vassis (Hrsg.): *Lesarten. Festschrift für Athanasios Kambylis zum 70. Geburtstag dargebracht von Schülern, Kollegen und Freunden.* de Gruyter, Berlin u. a. 1998, ISBN 3-11-015894-9, S. 338–350.

## Εξωτερικοί σύνδεσμοι
* Η ίδρυση της Ελεύθερης Πολιτείας της Ικαρίας το 1912  - tvxs.gr, 17.07.2014
* Πανηγυρικός για την Απελευθέρωση της Ικαρίας - Ikariamag.gr, 19.07.2011

Κατηγορία:Έλληνες ιατροί του 20ού αιώνα
Κατηγορία:Έλληνες επαναστάτες
Κατηγορία:Έλληνες πολιτικοί του 20ού αιώνα
Κατηγορία:Ιστορία της Ικαρίας
Νάντια Νοζάροβα

Η **Νάντια Νοζάροβα** (γνωστή και ως **κοντέσα Νάντια ντε Ναβάρο Φάρμπερ**) (βουλγαρικά: *Надя Ножарова*, 21 Νοεμβρίου 1916 - 18 Απριλίου 2014) ήταν Βουλγάρα ηθοποιός και τραγουδίστρια οπερέτας, επιχειρηματίας, φιλάνθρωπος στις ΗΠΑ και δούκισσα της Ισπανίας.

## Βιογραφία
### Καριέρα
Η Νάντια Ματέεβα Νοζάροβα γεννήθηκε στις 21 Νοεμβρίου του  1916 στο Πλέβεν της Βουλγαρίας. Ο πατέρας της ήταν έμπορος ηλεκτρονικών ειδών. Σπούδασε στο Αμερικανικό Σχολείο Θηλέων, στην περιοχή του Λόβετς, και αφού τελείωσε επέστρεψε στο Πλέβεν, ενώ το 1934, ξεκίνησε την καριέρα της ως τραγουδίστρια οπερέτας, και ξεκίνησε να κάνει περιοδεία στη Βουλγαρία. Μετά τη διάλυση του θιάσου, ξεκίνησε να παίζει στα θέατρα Οντεόν, Βουλγαρία και *Corporate theatre*. Κατόπιν, μετακόμισε στη Γερμανία για παρακολουθήσει μαθήματα τραγουδιού. Έτσι, το 1942, αφότου επαναπατρίστηκε, συμμετείχε στην ταινία *Izpitanie*.

### Οικογένεια
Το 1936 κι αφού έπαιζε στο θέατρο *Έιντζελ Σλαντκάροφ*, παντρεύτηκε τον Σλαντκάροφ στο Μοναστήρι Τρόγιαν. Παρόλα αυτά, το 1940 πήρανε διαζύγιο, και εκείνη παντρεύτηκε τον Ισπανό κόντε Μαβάρο, ο οποίος είχε διπλωματικές σχέσεις με την πόλη του Βατικανό. Από αυτόν τον γάμο έλαβε και τον τίτλο κοντέσα, και με τον άνδρα της έζησαν στο Μόντε Κάρλο.

Μετά τον θάνατο του άνδρα της, το 1949, η Νοζάροβα, μετακόμισε στις ΗΠΑ και το 1953, παντρεύεται με τον Σιντ Φάρμπερ, ο οποίος είχε δική του μεσιτική επιχείρηση, ενώ διέθετε και δικό του κτίριο. Το 1985, πεθαίνει και ο τρίτος άντρας της, κι αφού έλαβε μεγάλη περιουσία, παντρεύεται την ίδια χρονιά, τον Γιούρι Φάρμπερ.

### Φιλανθρωπία
Στα χρόνια που διεύθυνε την μεσιτική επιχείρηση, προσέφερε πολυάριθμες φιλανθρωπίες σε φιλανθρωπικές οργανώσεις. Επίσης, συνεργαζόταν ενεργά και με το Αλλοδαπών των ΉΠΑ, αλλά και με οργανώσεις υποστήριξης Εβραίων και Βενεζουελάνων μεταναστών. Εκτός αυτών εργαζόταν και για τον Ερυθρό Σταυρό στο Μονακό, αλλά και με το αμερικανικό νοσοκομείο του Παρισιού, με το Πριγκίπισσα Γκρέις του Μονακό και με άλλα πολλά.

## Παραπομπές


## Εξωτερικοί σύνδεσμοι
* 

Κατηγορία:Βούλγαροι ηθοποιοί
Κατηγορία:Αμερικανοί επιχειρηματίες
Κατηγορία:Κόμισσες της Ισπανίας
Κατηγορία:Βούλγαροι φιλάνθρωποι
Ζoρζ Αντράντ

Ο **Ζόρζε Μανουέλ Αλμέιντα Γκόμες ντε Αντράντε** (*Jorge Manuel Almeida Gomes de Andrade* ] = Ζορζ Αντράδ, 9 Απριλίου 1978) είναι Πορτογάλος πρώην ποδοσφαιριστής που έπαιζε σαν κεντρικός αμυντικός.

Αφού έπαιξε 2 χρόνια στο Πόρτο, μεταγράφηκε στην Ντεπορτίβο Λα Κορούνια που αποτέλεσε την βασική του ομάδα και στην συνέχεια στην Γιουβέντους, οπού δεν αγωνίστηκε πολύ λόγω τραυματισμών.

## Εξωτερικοί Σύνδεσμοι

*
*
*Stats at Liga de Fútbol Profesional 
*
*Stats at Tutto Calciatori 
*Gazzetta dello Sport profile 
*https://en.wikipedia.org/wiki/Jorge_Andrade

Αντραντε
Μάρκος Αλεβίζος

Ο **Μάρκος Αλεβίζος** ήταν Έλληνας αγωνιστής του 1821.

## Βιογραφία
Η καταγωγή του ήταν από την Ανδρούτσα. Πήρε μέρος σε διάφορες μάχες του Αγώνα.  Συμμετείχε και σε εμφύλιες διαμάχες στην Πελοπόννησο.

## Πηγές
* *[http://www.greekencyclopedia.com/alevizos-markos-p10625.html Παγκόσμιο Βιογραφικό Λεξικό]* , Αλεβίζος, Μάρκος - Εκδοτική Αθηνών Α.Ε.

Κατηγορία:Αγωνιστές του 1821
Ρίο Χαριάντο

Ο **Ρίο Χαριάντο** (*Rio Haryanto*, 22 Ιανουαρίου 1993) είναι Ινδονήσιος οδηγός αγώνων. Συγκεκριμένα είναι ο 1ος οδηγός απ' τη χώρα αυτή ο οποίος συμμετέχει στη Φόρμουλα 1.

## Βιογραφικό
Γεννήθηκε στη Σουρακάρτα της Ινδονησίας στις 22 Ιανουαρίου του 1993. Ξεκίνησε την αγωνιστική του καριέρα σε πολύ νεαρή ηλικία και συγκεκριμένα το 2008 όταν συμμετείχε σε τρία Ασιατικά Πρωταθλήματα:
* Την **Ασιατική Φόρμουλα Ρενό**,
* την **Ασιατική Φόρμουλα 2.0** και 
* Τη **Φόρμουλα BMW Ειρηνικού**.
Απ' αυτά τα 3 Πρωταθλήματα, οι περισσότερες συμμετοχές του ήταν στην Ασιατική Φόρμουλα 2.0 όπου κέρδισε 2
αγώνες και τελικά κατετάγη 3ος πίσω απ' το Σουηδό Φέλιξ Ρόσενκβοιστ και το Γερμανό Ματίας Μπέτσε. 

## Παραπομπές


## Εξωτερικοί σύνδεσμοι
* 

Χαριάντο Ρίο
Δ΄ Εθνική ποδοσφαίρου ανδρών 1986-87

Η **Εθνική Ερασιτεχνική Κατηγορία 1986–1987** διοργανώθηκε με τη συμμετοχή 130 ομάδων, οι οποίες χωρίστηκαν σε 7 ομίλους. Ήταν η 5η και τελευταία περίοδος της Εθνικής Ερασιτεχνικής Κατηγορίας ως τέταρτο τη τάξει πρωτάθλημα του ελληνικού ποδοσφαίρου. Από την επόμενη περίοδο μετονομάστηκε σε «Δ΄ Εθνική Κατηγορία». Οι πρώτοι κάθε ομίλου εξασφάλισαν την άνοδό τους στην Γ΄ Εθνική Κατηγορία, οι ομάδες έως και την 5η θέση εξασφάλισαν τη συμμετοχή τους και στο πρωτάθλημα της Δ΄ Εθνικής Κατηγορίας 1987–1988 και οι ομάδες που τερμάτισαν από την 6η θέση και κάτω υποβιβάστηκαν στα τοπικά πρωταθλήματα. Έτσι την επόμενη περίοδο οι όμιλοι μειώθηκαν στους 4 και οι ομάδες στις 70.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

## Πηγές

*«Greece - List of Fourth Level Final Tables, 1986/87», rsssf.com, Alexander Mastrogiannopoulos

 

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1986-1987
Ολέγκ Σάτοφ

Ο **Ολέγκ Αλεξάντροβιτς Σάτοφ** (, 29 Ιουλίου 1990) είναι Ρώσος ποδοσφαιριστής, ο οποίος αγωνίζεται στη Ζενίτ Αγίας Πετρούπολης.

Ο Σάτοφ έκανε το επαγγελματικό ντεμπούτο στη Β' κατηγορία του πρωταθλήματος Ρωσίας το 2007 για την ΦΚ Ουράλ Σβερντλόφσκ.

## Στατιστικά

:*Σ=Συμμετοχές, Τ=Τέρματα, Α=Ασίστ*

## Διεθνής

Έκανε το ντεμπούτο του για την εθνική Ρωσίας σε φιλικό αγώνα κατά της Ισλανδίας στην Ισπανία, όπου πέτυχε το δεύτερο τέρμα της εθνικής Ρωσίας - η εθνική Ρωσία νίκησε τον αγώνα με σκορ 2-0.

Στις 2 Ιουνίου 2014 συμπεριλήφθη στην αποστολή της εθνικής Ρωσίας για το Παγκόσμιο Κύπελλο Ποδοσφαίρου 2014.

### Τέρματα

:*Πηγή:*

## Διακρίσεις
;Ανζί Μαχατσκαλά
*Κύπελλο ποδοσφαίρου Ρωσίας: 2013 (φιναλίστ) 

;Ζενίτ Αγίας Πετρούπολης
*Πρωταθλητής Ρωσίας: 2014-15
*Σούπερ Καπ Ρωσίας: 2015

## Παραπομπές


Κατηγορία:Ρώσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΦΚ Ουράλ Αικατερινούπολης
Παναγιώτης Παναγιωτάκος

Ο **Παναγιώτης Γ. Παναγιωτάκος** (1882 - 26 Δεκεμβρίου 1960) ήταν Έλληνας γιατρός και πολιτικός.

## Βιογραφικά στοιχεία
Γεννήθηκε στο χωριό Βαχός Λακωνίας στην Μανη.

Σπούδασε ιατρική και εργάστηκε ως γιατρός (φυματιολόγος). Αδερφός του ήταν ο διοικητής του Πρώτου Σώματος Στρατού, Χαρίλαος Παναγιωτάκος.

Διετέλεσε προσωπικός ιατρός του Βασιλέως Κωνσταντίνου Α΄, τον οποίον ακολούθησε κατά την πρώτη του εξορία στην Ελβετία το 1917. Εξελέγη βουλευτής Πειραιώς το 1935 και το 1936 με το Λαϊκό Κόμμα.

Τον Σεπτέμβριο του 1935 τραυματίστηκε σε ένοπλο επεισόδιο στη Βουλή, μαζί με τον αδερφό του.
Απεβίωσε το 1960 και κηδεύτηκε από το Πρώτο Νεκροταφείο Αθηνών.

Με την πρώτη του σύζυγο, Κατίνα, απέκτησε έναν γιο, τον Κωνσταντίνο Παναγιωτάκο, διπλωμάτη και συγγραφέα. Με την δεύτερή του σύζυγο, Πηνελόπη, δεν απέκτησε παιδιά.

## Παραπομπές


Κατηγορία:Βουλευτές Πειραιά
Κατηγορία:Βουλευτές εκλεγμένοι με το Λαϊκό Κόμμα
Μιλιβόγιε Βίτακιτς

Ο **Μιλιβόγιε Βίτακιτς** (γεννημένος στις 16 Μαΐου 1977 στο Τσάτσακ της Σερβίας, στην Σοσιαλιστική Ομοσπονδιακή Δημοκρατία της Γιουγκοσλαβίας) είναι Σέρβος πρώην επαγγελματίας ποδοσφαιριστής, ο οποίος έγινε κυρίως γνωστός αγωνιζόμενος στα γαλλικά γήπεδα με τα χρώματα των Λιλ ΟΣΚ και Γκρενόμπλ Φουτ 38.

## Παραπομπές


## Εξωτερικοί σύνδεσμοι
*

Κατηγορία:Σέρβοι ποδοσφαιριστές
Κατηγορία:Ποδοσφαιριστές Μπόρατς Τσάτσακ
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Αμυντικοί ποδοσφαιριστές
Δίοδος Βρυξελλών-Βαλλωνίας

Η **δίοδος Βρυξελλών-Βαλλωνίας** (επίσης γνωστή ως **γαλλόφωνος διάδρομος**) είναι ιδέα η οποία έκανε την εμφάνισή της στην βελγική πολιτική το 2008 και η οποία προτείνει την απελευθέρωση του εδαφικού θύλακα της Περιοχής των Βρυξελλών, κατά πλειοψηφία γαλλόφωνης, μέσω της σύνδεσής του με την Βαλλωνική Περιοχή με την δημιουργία μιας διόδου η οποία θα διασχίζει την Φλαμανδική Περιοχή.

[230px|thumb|Ο κυρίαρχος γαλλόφωνος θύλακας της [Περιοχή των Βρυξελλών|Περιφέρειας Βρυξελλών-Πρωτεύουσας.]]
230px|thumb|Η γαλλική κοινότητα του Βελγίου.
[230px|thumb|Με κόκκινο χρώμα, ο δήμος [Σιντ-Γενεςιους-Ροδ μεταξύ της περιφέρειας των Βρυξελλών και της περιφέρειας της Βαλλονίας.]]

## Η ιδέα
Η πρόταση δημιουργίας μιας διόδου Βρυξελλών-Βαλλωνίας προήλθε από Βέλγους γαλλόφωνους πολιτικούς εκπροσώπους και χρονολογείται από τα μέσα του 2008. Ο διάδρομος αυτός αποτελείται από μια στενή εδαφική λωρίδα, η οποία διασχίζει το Δάσος του Σουάνι στα εδάφη του Σιντ-Γενεςιους-Ροδ, περιλαμβάνοντας κυρίως ένα τμήμα της *[[Waterloosesteenweg/Chaussée de Waterloo]]* (την Εθνική Οδό 5), η οποία θα υπάγεται, πλέον, στην κοινότητα Υκλ των Βρυξελλών.

Μέσω του διαδρόμου αυτού, η Περιοχή των Βρυξελλών δεν θα βρισκόταν, πλέον, εγκλωβισμένη εντός της Επαρχίας της Φλαμανδικής Βραβάντης και θα ήταν συνδεδεμένη με την Βαλλωνία σε περίπτωση διαχωρισμού του Βελγίου.

Στον αντίποδα, οι Φλαμανδοί πολιτικοί εκπρόσωποι απαίτησαν έναν διάδρομο έως τον θύλακα των Φουρόν, ένα σύνολο κοινοτήτων, οι οποίες αποτελούν μέρος της Επαρχίας της Λιμβουργίας.

Ως απάντηση προς αυτά τα αιτήματα, ο πρόεδρος της N-VA, Μπαρτ Ντε Βέβερ, συνέκρινε τον συγκεκριμένο διάδρομο με τα Βαλκάνια και το υπό εξέταση σχέδιο για την Σρεμπρένιτσα. Ο Κάρελ Ντε Γκουχτ έκανε λόγο για ένα Άνω Καραμπάχ επί του Σεν.

Στις αρχές του Ιουνίου του 2010, η Ζοέλ Μιλκέ ανέφερε πως θα ήταν επιθυμητό να προβλεφθεί ένας τρόπος σύνδεσης μεταξύ των Βρυξελλών και της Βαλλωνίας, ένα είδος διαδρόμου ο οποίος θα ήταν φυσικά ορατός. Σε μία συνέντευξη στην *[[La Libre Belgique]]*, δήλωσε σχετικά: « Είναι λογικό και συνεπές οι Βρυξέλλες και η Βαλλωνία να έχουν κάποια μεταξύ τους γεωγραφική σύνδεση, ένα κοινό σύνορο. Οι Βρυξέλλες είναι, κατά 90 τοις εκατό, γαλλόφωνες και η κοινότητα δεν έχει κάποιο όριο πληθυσμιακής ομοιομορφίας, συνεπώς η κατάσταση αυτή δεν μπορεί να συνεχιστεί. ».

## Παραπομπές


Κατηγορία:Πολιτική του Βελγίου
Κατηγορία:Βρυξέλλες
Κατηγορία:Βαλλωνία
Διοργανώσεις Ε.Π.Σ. Τρικάλων 2015–16

Για την **περίοδο 2015–16**, η Ένωση Ποδοσφαιρικών Σωματείων Τρικάλων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Τρικάλων.

Η πρωταθλήτρια ομάδα της ΕΠΣ Τρικάλων συμμετέχει στο ειδικό πρωτάθλημα πρωταθλητριών ΕΠΣ με σκοπό την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Τρικάλων, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Κατά την αγωνιστική περίοδο 2015-16, το πρωτάθλημα ποδοσφαίρου ανδρών της ΕΠΣ Τρικάλων είχε την ακόλουθη δομή:
* Α' κατηγορία με 16 ομάδες (ένας όμιλος)
* Α1 κατηγορία με 34 ομάδες (δύο όμιλοι των 17  ομάδων)
* Β' κατηγορία με 24 ομάδες (τρεις όμιλοι των 8 ομάδων).

Σύμφωνα με την προκήρυξη του πρωταθλήματος 4 σύλλογοι από τους 2 ομίλους της Α1 κερδίζουν την άνοδο στην Α' και 6 σύλλογοι από τους 3 ομίλους της Β' θα ανέβουν στην Α1. Ο αριθμός των ομάδων που θα υποβιβαστουν θα εξαρτηθεί από το αν θα ανέβει η πρωταθλήτρια στη Γ' Εθνική και το αν και πόσες ομάδες μέλη της ΕΠΣΤ υποβιβαστουν από την Γ' Εθνική.
### Α' κατηγορία
Το πρωτάθλημα ξεκίνησε με τη συμμετοχή 16 ομάδων.
* Από την Α1 της προηγουμενης περιόδου ανέβηκαν οι Διγενής Νεοχωρίου , Μπάρτσα Γριζάνου(Α' ομιλος) και Μαύροι Αετοί Ελευθεροχωρίου, Α.Ο. Προδρόμου(Β' όμιλος)
* Ο Α.Ο. Κόζιακας Γοργογυρίου πήρε τη θέση του Α.Ο. Αμπελακίων 
* Ο Ν.Α.Π.Ο. Σαρακίνας δε δήλωσε συμμετοχή. Τη θέση του στην Α' πήρε η ομάδα του Α.Ο. Μέγας Αλέξανδρος Δενδροχωρίου έπειτα από αγώνα μπαράζ με τη Νίκη Καρυών (οι 2 σύλλογοι που τερμάτισαν 3οι στους ομίλους της Α1 το 2014-15) στις 8 Αυγούστου 2015
* Η Α.Ε. Τρικάλων ουσιαστικά είναι η Κ17 του Α.Ο. Τρίκαλα.
* Μετά την 7η αγωνιστική, στις 2 Νοεμβρίου 2015, οι σύλλογοι της Α' «Α.Ο. Προδρόμου» και «Α.Ο. Κόζιακας Γοργογυρίου» συγχωνεύτηκαν δημιουργώντας την Α.Ε. Κόζιακα. Έτσι το πρωτάθλημα συνεχίστηκε με 15 ομάδες (Ο Α.Ο. Προδρόμου συνέχισε ως Α.Ε. Κόζιακα με έδρα στο Γοργογύρι,ενώ ο Κόζιακας Γοργογυρίου χάνει όλα τα υπολοιπα ματς με 0-3 α.α.) . 
#### Βαθμολογία
Η τελική βαθμολογία της Α΄ ΕΠΣΤ.

Πηγές: epst.gr 

### Α1 Κατηγορία
2 όμιλοι των 17 ομάδων. Από κάθε όμιλο οι 2 πρώτοι ανεβαίνουν κατηγορία , οι 3 τελευταίοι υποβιβάζονται στην Β' 

### Β΄ Κατηγορία
**Α' Όμιλος**

**Β' Όμιλος** 

**Γ' Όμιλος**

Πηγή: epst.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Τρικάλων. Η διοργάνωση ολοκληρώθηκε στις 10 Φεβρουαρίου 2016 με τον τελικό. Το τρόπαιο κατέκτησε η Α.Ε. Φαρκαδόνας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Τρικάλων
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
ΣουπερΛίγκα Βορείου Αμερικής

Η **ΣουπερΛίγκα** (αγγλικά: *SuperLiga*) ήταν επίσημη ποδοσφαιρική διοργάνωση στη Βόρεια Αμερική, μεταξύ ομάδων από τα πρωταθλήματα Πριμέρα Ντιβισιόν του Μεξικού και Μέιτζορ Λιγκ Σόκερ (MLS) των Ηνωμένων Πολιτειών και του Καναδά. Τη διεξαγωγή της διοργάνωσης επικύρωναν η Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF), η Ποδοσφαιρική Ομοσπονδία Ηνωμένων Πολιτειών (USSF), η Καναδική Ποδοσφαιρική Ομοσπονδία (CSA) και η Μεξικανική Ομοσπονδία Ποδοσφαίρου (FEMEXFUT), καλύπτοντας ουσιαστικά το βορειοαμερικανικό τμήμα της CONCACAF, κάτι αντίστοιχο με τα Κόπα Ιντερκλούμπες ΟΥΝΚΑΦ και ΚΦΟ Κλαμπ Τσάμπιονσιπ που διοργάνωναν τα τμήματα της Κεντρικής Αμερικής και της Καραϊβικής, της CONCACAF. Η διοργάνωση πραγματοποιήθηκε για πρώτη φορά το 2007 και καταργήθηκε το Μάρτιο του 2011.

## Δομή
Η δομή της διοργάνωσης βασίζονταν σε δύο σκέλη, τη φάση των ομίλων και τα πλέι οφ ή νοκ άουτ φάση, με όλα τα παιχνίδια να διεξάγονται σε γήπεδα της MLS. Την πρώτη περίοδο το 2007, συμμετείχαν τέσσερις ομάδες, δύο από κάθε πρωτάθλημα. Έως το 2008, έπαιρναν μέρος στη διοργάνωση οι κορυφαίες ομάδες κάθε περιόδου του πρωταθλήματος της MLS, όμως από την περίοδο 2009, μετείχαν οι ομάδες που βρίσκονταν σε χαμηλότερες θέσεις από αυτές που οδηγούσαν στο ΚΟΝΚΑΚΑΦ Τσάμπιονς Λιγκ. Για την Πριμέρα Νιβισιόν, οι πρωταθλήτριες ομάδες κάθε εξαμήνου κέρδιζαν μία θέση στη ΣουπερΛίγκα της περιόδου που ακολουθούσε.

Η διοργάνωση καταργήθηκε το 2010, με τον επίτροπο της MLS, Ντον Γκάρμπερ να δηλώνει ότι: «Η ΣουπερΛίγκα ήταν μία σημαντική διοργάνωση, η οποία εξυπηρέτησε το σκοπό της κατά τη διάρκεια της διεξαγωγής της. Η CONCACAF
είναι πλέον όλο και περισσότερο προσηλωμένη στην ηπειρωτική διοργάνωση, το Τσάμπιονς Λιγκ, του οποίου είμαστε υποστηρικτές. Παραδώσαμε την αξία που προσέδιδε η ΣουπερΛίγκα, με σκοπό να θέσουμε τις ομάδες μας σε μία περισσότερο ανταγωνιστική διοργάνωση στην περιοχή.»

## Τελικοί

## Επιδόσεις
### Ανά ομάδα

### Ανά Χώρα

## Παραπομπές


## Εξωτερικοί σύνδεσμοι
* 

Κατηγορία:Διεθνείς διασυλλογικές διοργανώσεις ποδοσφαίρου
Γίρι Μένζελ

Ο **Γίρι Μένζελ** (τσέχικα: *Jiří Menzel* [προφορά:  *[ˈjɪr̝iː ˈmɛntsl̩]*], 23 Φεβρουαρίου 1938 - 5 Σεπτεμβρίου 2020 ) ήταν Τσέχος σκηνοθέτης του θεάτρου και του κινηματογράφου, ηθοποιός και σεναριογράφος. Οι ταινίες του συχνά συνδυάζουν μία ουμανιστική πλευρά του κόσμου με σαρκασμό και προκλητική κινηματογραφία. Μερικές από τις ταινίες του είναι βασισμένες, σε Τσέχους συγγραφείς όπως ο Μπόχουμιλ Χράμπαλ και ο Βλαντισλάβ Βεντσούρα.

Ο Μένζελ ήταν εκπρόσωπος του Νέου Κύματος της Τσεχίας και έγινε διεθνώς γνωστός με την ταινία *[[Ο άνθρωπος που έβλεπε τα τρένα να περνούν]]*, του 1967, η οποία κέρδισε Όσκαρ Καλύτερης Ξενόγλωσσης Ταινίας. Το άλλο γνωστό του φιλμ, το οποίο λογοκρίθηκε και τελικά έγινε απαγορευμένο από την Τσεχοσλοβάκικη Κυβέρνηση ήταν το *[[Skřivánci na niti]]*, του 1969. Τελικώς, το 1990, κυκλοφόρησε μετά την πτώση του της Σοβιετικής Ένωσης. Η ταινία κέρδισε και τη Χρυσή Άρκτο, στο 40ο Φεστιβάλ Κινηματογράφου του Βερολίνου.

Ο Μένζελ υπήρξε για δεύτερη φορά υποψήφιος για Όσκαρ Καλύτερης Ξενόγλωσσης Ταινίας, το 1986, με την ταινία *[[Vesnicko ma Strediskova]]*. Το 1987, έγινε μέλος της επιτροπής του 37ου Φεστιβάλ Κινηματογράφου του Βερολίνου. Το 1989, υπήρξε μέλος της επιτροπής του 16ου Φεστιβάλ Κινηματογράφου Μόσχας, ρόλος που του ανατέθηκε και στο 19ο Φεστιβάλ.

## Παραπομπές

## Περαιτέρω μελέτη
* Škvorecký J. *Jiří Menzel and the history of the "[[Closely Watched Trains]]"*. Boulder: East European Monographs, 1982

Κατηγορία:Τσέχοι σεναριογράφοι
Κατηγορία:Τσέχοι ηθοποιοί κινηματογράφου
Κατηγορία:Σκηνοθέτες θεάτρου
Κατηγορία:Τσέχοι σκηνοθέτες κινηματογράφου
Κατηγορία:Τσεχοσλοβάκοι σκηνοθέτες κινηματογράφου
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Νικολάι Αυξέντιεφ

Ο **Νικολάι Ντμίτριεβιτς Αυξέντιεφ** (ρωσικά: Николай Дмитриевич Авксентьев, 1878, Πένζα – 1943, Νέα Υόρκη) ήταν ένα ηγετικό μέλος του Ρωσικού Σοσιαλ-Επαναστατικού Κόμματος (Εσέροι). Ήταν ένας από τους «Εσέρους της Χαϊδελβέργης» (μία ομάδα Ρώσων φοιτητών στο Πανεπιστήμιο της Χαϊδελβέργης στη δεκαετία του 1890), όπως ο Β. Μ. Ζενζίνοβ. Αυτοί οι Εσέροι ήταν επηρεασμένοι από τη νέο-Καντιανή φιλοσοφία και τον Μαρξισμό. 

Κατά τον Πρώτο Παγκόσμιο Πόλεμο ο Αυξέντιεφ συνδέθηκε με την πτέρυγα των «Αμυνιτιστών» του κόμματος των Εσέρων, και συνεργάστηκε στενά με τον Β.Β. Ρούντνεβ, Α. Ρ. Γκοτς και άλλους. Στήριξε τη Φεβρουαριανή Επανάσταση του 1917 και κατείχε διάφορες θέσεις στη Δούμα, το Σοβιέτ και την Προσωρινή Κυβέρνηση υπό τον Α.Φ. Κερένσκι, περιλαμβανομένης της διαδοχής του Γκεόργκι Λβοφ σαν Υπουργού Εσωτερικών, 15 Μαρτίου 1917 – 21 Ιουλίου 1917. Ο Αυξέντιεφ εναντιώθηκε στην Μπολσεβίκικη Οκτωβριανή Επανάσταση και συνελήφθη για λίγο από τους Μπολσεβίκους. Τον Νοέμβριο του 1918 συμμετείχε στο αντι-Μπολσεβίκικο «Διευθυντήριο» στο Ομσκ, αλλά σύντομα τα χάλασε με τους στρατιωτικούς αντεπαναστάτες περί τον Ναύαρχο Κολτσάκ.

Αφού κρατήθηκε για λίγο από τον Κολτσάκ, ο Αυξέντιεφ έφυγε από τη Ρωσία μέσω Βλαδιβοστόκ, με τη βοήθεια Βρετανών στρατιωτικών. Εγκαταστάθηκε στο Παρίσι και ενεργοποιήθηκε στους κύκλους των φυγάδων και στον Ελευθεροτεκτονισμό. Μετά τη Γερμανική εισβολή στη Γαλλία το 1940, ο Αυξέντιεφ και η σύζυγός του Μπέρθι διέφυγαν στην Αμερική με έκτακτη βίζα που δόθηκε από την Εβραϊκή Εργατική Επιτροπή και την Αμερικανική Ομοσπονδία Εργασίας.

Η κόρη του Αλεξάνδρα έγινε μια ολοκληρωμένη καλλιτέχνης.

## Παραπομπές


## Εξωτερικοί σύνδεσμοι
* 

Κατηγορία:Ρώσοι επαναστάτες
Κατηγορία:Ρώσοι ελευθεροτέκτονες
Γκεόργκι Λβοφ

Ο πρίγκιπας **Γκεόργκι Γιεβγκένγιεβιτς Λβοφ** (*Гео́ргий Евге́ньевич Львов*, 2 Νοεμβρίου 1861 – 7 Μαρτίου 1925) ήταν Ρώσος πολιτικός και ο πρώτος μετά-αυτοκρατορικός πρωθυπουργός της Ρωσίας, από 15 Μαρτίου έως 21 Ιουλίου 1917.

## Πριν την Επανάσταση
Ο Πρίγκιπας Λβοφ γεννήθηκε στη Δρέσδη και καταγόταν από τους ισχυρούς Βίκινγκ πρίγκιπες Γιαροσλάβλ. Η οικογένειά του μετακόμισε από τη Γερμανία στη Ρωσία, στην Ποπόβκα στην περιοχή Αλέξιν του Κυβερνείου της Τούλα, λίγο μετά τη γέννησή του. Αποφοίτησε από το Πανεπιστήμιο της Μόσχας με δίπλωμα στα νομικά, και μετά εργάστηκε σαν δημόσιος υπάλληλος μέχρι το 1893. Κατά τη διάρκεια του Ρωσο-Ιαπωνικού πολέμου οργάνωσε το έργο περίθαλψης στην Ανατολή και το 1905 εντάχθηκε στο φιλελεύθερο Συνταγματικό Δημοκρατικό Κόμμα. Ένα χρόνο αργότερα νίκησε στις εκλογές στην Πρώτη Δούμα, και ήταν υποψήφιος για υπουργική θέση. Έγινε πρόεδρος της Πανρωσικής Ένωσης των Ζέμστβος το 1914, και το 1915 έγινε επικεφαλής της Ένωσης των Ζέμστβος καθώς επίσης και μέλος της Ζέμγκορ, μια κοινή επιτροπή της Ένωσης των Ζέμστβος και της Ένωσης των Πόλεων που βοήθησε στον ανεφοδιασμό του στρατού και φρόντισε τους τραυματίες του Α΄ Παγκοσμίου Πολέμου.

Παντρεύτηκε την Κόμισσα Ιουλία Αλεξέγιεβνα Μπομπρίνσκαγια (1867-1903), δισέγγονο του Πρίγκιπα Ορλόφ και της Αικατερίνης της Μεγάλης, χωρίς τέκνα.

## Τα μετέπειτα χρόνια
Κατά τη διάρκεια της πρώτης Ρωσικής Επανάστασης και της παραίτησης του Νικολάου Β΄, αυτοκράτορα της Ρωσίας, ο Λβοφ έγινε επικεφαλής της προσωρινής κυβέρνησης που ιδρύθηκε από τη Δούμα στις 2 Μαρτίου. Ανίκανος να συσπειρώσει επαρκή υποστήριξη, παραιτήθηκε τον Ιούλιο 1917 υπέρ του Υπουργού Πολέμου, Αλέξανδρου Κερένσκι. Ο Λβοφ συνελήφθη όταν οι Μπολσεβίκοι κατέλαβαν την εξουσία αργότερα εκείνο τον χρόνο. Δραπέτευσε και εγκαταστάθηκε στο Παρίσι, όπου πέρασε το υπόλοιπο της ζωής του.

## Μνημεία
Υπάρχει ένα μνημείο για τον Πρίγκιπα Λβοφ στο Αλέξιν, καθώς επίσης μια μικρή έκθεση γι’ αυτόν στο μουσείο της πόλης. Στην Ποπόβκα υπάρχει άλλο μνημείο πίσω από την τοπική εκκλησία και μια πλάκα στον τοίχο του σχολείου που ίδρυσε. Πέθανε στη Βουλόν σουρ Σεν και τάφηκε στο Ρωσικό νεκροταφείο της Σαν Ζενεβιέβ ντε Μπουά στη Γαλλία.

Ένας συγγενής του με το όνομα Πρίγκιπας Αντρέ Νικίτα Λβοφ (1901-1933), που περιγράφεται άλλοτε είτε ως γιος του Γκεόργκι Λβοφ είτε ως ανιψιός, είναι θαμμένος στο παλιό κοιμητήριο της Μεντόν.

## Περισσότερα αναγνώσματα
Ο Λβοφ έγραψε μια αυτοβιογραφία (“Αναμνήσεις”), ενώ ήταν στην εξορία και επίσης έχει γραφεί μια βιογραφία το 1932 από τον Τιχόν Πολνέρ με τίτλο *Η Ζωή του Πρίγκηπος Γκεόργκι Γιεβγκένγιεβιτς Λβοφ. Προσωπικότητα, Απόψεις, Συνθήκες Δράσης*. Κανένα από τα δύο βιβλία δεν έχει μεταφραστεί, αλλά και τα δύο έχουν ανατυπωθεί και είναι ακόμα διαθέσιμα στη Ρωσία.

## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Ρωσίας
Κατηγορία:Ρωσική Προσωρινή Κυβέρνηση
Κράντωρ (μυθολογία)

Στην ελληνική μυθολογία ο **Κράντωρ** ήταν ένας Λαπίθης. Αναφέρεται ως ο μεταφέρων την πανοπλία του Πηλέως. Ο Κράντωρ σκοτώθηκε από τον Κένταυρο Δημολέοντα κατά την Κενταυρομαχία (Μάχη Λαπίθων και Κενταύρων) που ακολούθησε τον γάμο του Πειρίθου την αρπαγή της νύφης Ιπποδαμείας (ή Ιπποδάμης) και τον φόνο του ενόχου, του Κενταύρου Ευρύτου: Ο Δημολέοντας τραυμάτισε θανάσιμα τον Κράντορα στο στήθος και στον αριστερό ώμο με έναν κορμό δέντρου που πέταξε προς τον Θησέα, ο οποίος τον απέφυγε.

## Δείτε επίσης
* Στην αστρονομία ο κένταυρος **[[83982 Κράντωρ]]** (83982 Crantor), που ανακαλύφθηκε το 2002, πήρε τον όνομά του από τον Λαπίθη αυτόν.

## Πηγές
* Οβιδίου *[[Μεταμορφώσεις]]*, XII, 361-377

Κραντωρ
83982 Κράντωρ

Ο **Κράντωρ (Crantor)** είναι ένας κένταυρος με απόλυτο μέγεθος (όπως ορίζεται για το Ηλιακό Σύστημα) 8,8, που περιφέρεται γύρω από τον Ήλιο σε μέσο συντονισμό 1:1 με τον πλανήτη Ουρανό.

## Ανακάλυψη
Ο Κράντωρ ανακαλύφθηκε στις 12 Απριλίου 2002 με αυτόματο τρόπο από το πρόγραμμα NEAT, από παρατηρήσεις που λήφθηκαν στο Αστεροσκοπείο του Πάλομαρ. Πήρε το όνομά του από τον Κράντορα της ελληνικής μυθολογίας.

## Τροχιά και φυσικά χαρακτηριστικά
Ο Κράντωρ ακολουθεί μία μετρίως ελλειπτική τροχιά (με εκκεντρότητα 0,28) και η διάμετρός του εκτιμάται σε 60&nbsp;χιλιόμετρα περίπου. Στην επιφάνειά του έχει ανιχνευθεί πάγος. Ο Κράντωρ περιστρέφεται γύρω από τον εαυτό του μία φορά κάθε 13 ώρες και 56 λεπτά.

Υποδείχθηκε για πρώτη φορά το 2006 ότι ο Κράντωρ έχει την ίδια περίπου τροχιά με τον πλανήτη Ουρανό. Στην πραγματικότητα, ο Κράντωρ ακολουθεί μία πολύπλοκη μεταβατική πεταλοειδή τροχιά ως προς τον Ουρανό. Οι κλασικές πεταλοειδείς τροχιές διέρχονται από τα λαγκρανζιανά σημεία L3, L4 και L5, αλλά η τροχιά του Κράντορος τον φέρνει κοντά και στον πλανήτη Ουρανό. Παρά το ότι η κίνηση του Κράντορος καθορίζεται κυρίως από τις βαρυτικές έλξεις του Ηλίου και του Ουρανού, ο πλανήτης Κρόνος ασκεί επίσης μία αρκετά σημαντική επίδραση επάνω του, η οποία είναι αποσταθεροποιητική.

## Παραπομπές


## Βιβλιογραφία
* «Crantor, a short-lived horseshoe companion to Uranus» de la Fuente Marcos, Carlos; & de la Fuente Marcos, Raúl (2013), *Astronomy and Astrophysics*, τόμος 551, A114 (8 σελ.).

## Εξωτερικοί σύνδεσμοι
* Απεικόνιση του Κράντορος από το τηλεσκόπιο SDSS στις 16 Απριλίου 2002, όταν απείχε 13,1 AU από τη Γη
* «Τρεις κένταυροι ακολουθούν τον Ουρανό» (18 Ιουνίου 2013)
* [Τροχιακά στοιχεία από τη βάση δεδομένων του [JPL]

Κραντωρ